Vlieënier kritiek ná Witsand-ongelukArgieffoto (Foto: pilot-planes.com) ŉ Vlieënier is in ŉ kritieke toestand nadat sy vliegtuig Vrydag naby Witsand in die Wes-Kaap neergestort het. “Die vlieënier se lugbespuitingsvliegtuig het omstreeks 11:00 op die Plaas Waterkloof in Heidelberg, 15 km wes van Witsand, neergestort,” het Robert Daniels, woordvoerder vir die provinsiale nooddienste, in ŉ verklaring gesê. Die vlieënier is in ŉ kritieke, maar stabiele toestand, per helikopter na die provinsiale hospitaal in George geneem.